CELEX: 52012DP0213
Language: hu
Date: 2012-05-22 00:00:00
Title: Az Európai Parlament eljárási szabályzatának módosítása az európai polgári kezdeményezés végrehajtása tekintetében Az Európai Parlament 2012. május 22-i határozata az Európai Parlament eljárási szabályzatának az európai polgári kezdeményezés végrehajtása tekintetében történő módosításáról (2011/2302(REG))

13.9.2013   
            
            
               HU
            
            
               Az Európai Unió Hivatalos Lapja
            
            
               CE 264/98
            
         2012. május 22., keddAz Európai Parlament eljárási szabályzatának módosítása az európai polgári kezdeményezés végrehajtása tekintetében
   P7_TA(2012)0213
   Az Európai Parlament 2012. május 22-i határozata az Európai Parlament eljárási szabályzatának az európai polgári kezdeményezés végrehajtása tekintetében történő módosításáról (2011/2302(REG))
   2013/C 264 E/18
   
      Az Európai Parlament,
   
               —
            
            
               tekintettel az eljárási szabályzatának módosítására irányuló javaslatokra (B7-0539/2011 és B7-0732/2011),
            
         
               —
            
            
               tekintettel eljárási szabályzata 211. és 212. cikkére,
            
         
               —
            
            
               tekintettel az Alkotmányügyi Bizottság jelentésére (A7-0148/2012),
            
         
               1.
            
            
               úgy határoz, hogy az alábbi módon módosítja eljárási szabályzatát;
            
         
               2.
            
            
               rámutat arra, hogy e módosítások a következő ülés első napján lépnek hatályba;
            
         
               3.
            
            
               felkéri elnökét, hogy tegye meg az annak biztosításához szükséges intézkedéseket, hogy létrejöjjön az Európai Parlamentben egy egyablakos kapcsolattartó pont, amellyel a polgárok, a képviseleti szervezetek és a civil társadalom kapcsolatba léphet az európai polgári kezdeményezésekre vonatkozó ügyekben;
            
         
               4.
            
            
               felkéri a Bizottságot, hogy az Európai Parlament elnökének címzett levélben erősítse meg elhatározását, hogy az európai polgári kezdeményezésekkel kapcsolatos bármely közmeghallgatáson képviselteti magát elvben az adott ügyben illetékes biztos révén, vagy ha ő nem tud rendelkezésre állni, akkor lehetőleg a Bizottság egy másik tagja vagy az ügyben illetékes főigazgató révén;
            
         
               5.
            
            
               felkéri Elnökségét és főtitkárát, hogy tegye meg az európai polgári kezdeményezésekkel kapcsolatos közmeghallgatások lehető legnagyobb láthatóságának biztosításához szükséges megfelelő intézkedéseket, gondoskodva a megfelelő feltételekről, többek között a rendelkezésre álló legjobb információs és kommunikációs technológiák alkalmazásáról;
            
         
               6.
            
            
               véleménye szerint ösztönözni kell az Európai Parlament képviselőinek az európai polgári kezdeményezésekkel kapcsolatos meghallgatásokon való részvételét;
            
         
               7.
            
            
               utasítja elnökét, hogy tájékoztatás céljából továbbítsa ezt a határozatot a Tanácsnak és a Bizottságnak.
            
         
               HATÁLYOS SZÖVEG
            
            
               MÓDOSÍTÁS
            
         
               
                  Módosítás 5 és 4
               
            
         
               
                  A Parlament eljárási szabályzata
               
               
                  197a cikk (új)
               
            
         
                
            
            
               
                  197a. cikk
               
               
                  A polgári kezdeményezésekkel kapcsolatos közmeghallgatások
               
            
         
                
            
            
               
                  
                     (1)
                     
                     Amikor a Bizottság a 211/2011/EU rendelet (1) 10. cikke (1) bekezdésének a) pontjával összhangban polgári kezdeményezést tett közzé az e célra szolgáló nyilvántartásban, az Európai Parlament elnöke a Bizottsági Elnökök Értekezlete elnökének javaslatára:
                  
               
               
                           
                              
                                 a)
                              
                           
                        
                        
                           
                              
                                 megbízza a VII. melléklet szerint az ügyben illetékes jogalkotási bizottságot a 211/2011/EU rendelet 11. cikkében említett közmeghallgatás megszervezésével; a petíciók tárgyában illetékes bizottság automatikusan társul a jogalkotási bizottsághoz az 50. cikkben foglaltaknak megfelelően;
                           
                        
                     
                           
                              
                                 b)
                              
                           
                        
                        
                           
                              
                                 abban az esetben, ha két vagy több, az e célra szolgáló nyilvántartásban a 211/2011/EU rendelet 10. cikke (1) bekezdésének a) pontjával összhangban közzétett polgári kezdeményezés tárgya hasonló, a szervezőkkel folytatott konzultációt követően dönthet úgy, hogy közös közmeghallgatást kell szervezni, amelyen az összes érintett polgári kezdeményezéssel azonos feltételek mellett foglalkoznak.
                              
                           
                        
                     
         
                
            
            
               
                  
                     (2)
                     
                     Az illetékes bizottság:
                  
               
               
                           
                              
                                 a)
                              
                           
                        
                        
                           
                              
                                 megvizsgálja, hogy a Bizottság a 211/2011/EU rendelet 10. cikke (1) bekezdésének b) pontjával összhangban megfelelő szinten fogadta-e a szervezőket;
                           
                        
                     
                           
                              
                                 b)
                              
                           
                        
                        
                           
                              
                                 szükség esetén a Bizottsági Elnökök Értekezletének támogatásával gondoskodik arról, hogy a Bizottság megfelelően részt vegyen a közmeghallgatás megszervezésében, és hogy a meghallgatáson megfelelő szinten képviselve legyen.
                              
                           
                        
                     
         
                
            
            
               
                  
                     (3)
                     
                     Az illetékes bizottság elnöke a kezdeményezésnek a Bizottsághoz a 211/2011/EU rendelet 9. cikkével összhangban történő benyújtásától számított három hónapon belül egy megfelelő időpontban összehívja a közmeghallgatást.
                  
               
            
         
                
            
            
               
                  
                     (4)
                     
                     Az illetékes bizottság a Parlamentben megszervezi a közmeghallgatást, adott esetben az Unió azon más intézményeivel és szerveivel együtt, amelyek azon részt kívánnak venni. Más érdekelt feleket is meghívhat.
                  
               
               
                  
                     Az illetékes bizottság felkér egy a szervezőket képviselő csoportot, amelynek a 211/2011/EU rendelet 3. cikke (2) bekezdésének második albekezdésében említett kapcsolattartó személyek közül legalább az egyik tagja, hogy a meghallgatáson ismertesse a kezdeményezést.
                  
               
            
         
                
            
            
               
                  
                     (5)
                     
                     A Parlament elnöke és a Bizottsági Elnökök Értekezletének elnöke az e cikkben foglalt hatásköreiket átruházhatják az egyik alelnökre, illetve egy másik bizottság elnökére.
                  
               
            
         
                
            
            
               
                  
                     (6)
                     
                     Az Elnökség a Bizottsággal együtt megállapított szabályok szerint szabályokat fogad el a felmerülő költségek megtérítése vonatkozásában.
                  
               
            
         
                
            
            
               
                  
                     (7)
                     
                     Amennyiben az 50. vagy az 51. cikkben foglalt feltételek teljesülnek, e rendelkezések megfelelően alkalmazandók. A 188. cikk is alkalmazandó.
                  
               
               
                  
                     A 23. cikk (9) bekezdése a polgári kezdeményezésekkel kapcsolatos közmeghallgatásokra nem alkalmazandó.
                  
               
            
         
               
                  Módosítás 2
               
            
         
               
                  A Parlament eljárási szabályzata
               
               
                  203a cikk
               
            
         
               Amikor a Parlament tájékoztatást kap arról, hogy a Bizottságot az Európai Unióról szóló szerződés 11. cikkének (4) bekezdése alapján felkérték egy jogi aktusra irányuló javaslat előterjesztésére, a 
                     Petíciós Bizottság
                   megvizsgálja, hogy mindez jellegénél fogva befolyással van-e tevékenységeire, és adott esetben értesíti erről azokat a személyeket, akik kapcsolódó ügyekben petíciót nyújtottak be.
            
            
               Amikor a Parlament tájékoztatást kap arról, hogy a Bizottságot az Európai Unióról szóló szerződés 11. cikkének (4) bekezdése alapján 
                     és a 211/2011/EU rendelettel összhangban
                   felkérték egy jogi aktusra irányuló javaslat előterjesztésére, a 
                     petíciók tárgyában illetékes bizottság
                   megvizsgálja, hogy mindez jellegénél fogva befolyással van-e tevékenységeire, és adott esetben értesíti erről azokat a személyeket, akik kapcsolódó ügyekben petíciót nyújtottak be.
            
         
                
            
            
               
                  
                     Azokat a javasolt polgári kezdeményezéseket, amelyeket a 211/2011/EU rendelet 4. cikkének megfelelően nyilvántartásba vettek, azonban az előírt valamennyi vonatkozó eljárás és feltétel teljesítésének hiányában nem nyújthatók be a Bizottságnak e rendelet 9. cikkével összhangban, a petíciók tárgyában illetékes bizottság megvizsgálhatja, amennyiben az ügy további vizsgálatát megfelelőnek ítéli. A 201., a 202. és a 203. cikk megfelelően alkalmazandó.
                  
               
            
         
      (1)  
         Az Európai Parlament és a Tanács 2011. február 16-i 211/2011/EU rendelete a polgári kezdeményezésről (HL L 65., 2011.3.11., 1. o.).